Специјална болница за рехабилитацију

“Гамзиград”

Бр. 2384

09.08.2016.

З А Ј Е Ч А Р

Пртедмет: Одговори са додатним појашњењем конкурсне

документације за ЈНМВ бр. 5М за 2016. годину.

Предмет јавне набавке добара је набавка **Средстава и прибора за одржавање хигијене** бр. 5М за 2016.годину за потребе Специјалне болнице за рехабилитацију “Гамзиград”

Заинтересовани понуђач **„NATALY drogerija“** из Ниша је тражио појашњење конкурсне документације и поставио је следећа питања:

**Питање 1:**

„Везано за партију бр. 1, позиција 21 – Средство за дезинфекцију руку на бази хлора - да ли се ради о грешци приликом дефинисања описа овог средства јер се хлор користи пре свега за друге дезинфекционе намене попут дезинфекције површина или воде, али не и у средствима за дезинфекцију руку. Да ли је наручилац можда мислио на дезифицијенс који се најчешће налази у средствима за дезинфекцију руку hlorheksidin – diglukonat ?

**Одговор 1:**

Наручилац прихвата сугестију понуђача и извршиће исправку у Конкурсној документацији за Партију 1, позиција 21.

**Питање 2:**

„Везано за партију бр. 2 - на страни 5. конкурсне документације у оквиру Спецификације и описа добара дата је табела са описима производа и количинама које представљају годишње потребе, док је на страни 21 у оквиру обрасца структуре цена дата табела са знатно различитим количинама. Молимо наручиоца да измени конкурсну документацију и усагласи количине у складу са његовим годишњим потребама ?

**Одговор 2:**

На страни 5. Конкурсне документације дате су тачне количине које се траже. На страни 21. грешком су у колони у којој се исказују потребне количине ископиране количине које се односе на ПАРТИЈУ 1. Наручилац ће исправити грешку и уписати тачне количине.

**Напомена:**

У складу са чл. 63. ст. 3. наручилац доставља одговор заинтересованим лицима и објављује га на Порталу јавних набавки и својој Интернет страници.

Урађене су измене и допуне конкурсне документације у складу са чл. 63. ст. 5. објављене на Порталу јавних набавки и Интернет страници наручиоца и рок за подношење понуда је продужен до 18.08.2016. године.

Председник Комисије за јавне набавке,

Маја Милорадовић